Siden forhistorisk tid har Sverige været befolket af de [[germanske folkeslag]] götere og sveere. Sydsverige er hovedsagelig [[landbrug]]sland, mens størstedelen af [[Norrland|det nordlige Sverige]] er dækket af skov. Til trods for sin nordlige beliggenhed har Sverige et mildt klima. Det skyldes først og fremmest landets omfattende kystlinje. Sverige tilhører den geografiske region [[Skandinavien]]. Det [[Konstitutionelt monarki|konstitutionelle monarki]] Sverige er et [[Parlamentarisme|parlamentarisk]] [[Repræsentativt demokrati|demokrati]] med en monark som [[statsoverhoved]]. [[Hovedstad]]en [[Stockholm]] er også landets største by. [[Lovgivende magt|Den lovgivende magt]] udgøres af [[Riksdagen]], der består af ét kammer med 349 medlemmer. [[Regering]]en udgør med [[Sveriges statsminister|statsministeren]] i spidsen landets [[udøvende magt]]. Sverige er en [[enhedsstat]] bestående af [[Län|21 len]] og [[Kommuner i Sverige|290 kommuner]].
Politik Organisationer